
Kvencs dinamika a Blume-Capel modellben

Az egydimenziós soktest kvantumrendszerek kritikus jelenségeinek vizsgálata aktívan kutatott terület. A Blume-Capel modell is egy ilyen rendszer, amely a jól ismert kvantumos Ising-lánc kiterjesztése. A modell trikritikus pontjához közeli kvantumrendszerek nemegyensúlyi dinamikáját az úgynevezett kvantum kvencs utáni időfejlődéssel vizsgálhatjuk. Ez sok érdekes kérdést felvet, mint például a mérhető mennyiségek relaxációja vagy a kvantumos összefonódás változása. A modell paramétereitől függően a dinamika különböző erősen kölcsönható kvázirészecskék segítségével jellemezhető. A modell trikritikus pontját pedig egy konform térelmélet írja le. Ennek egy termális perturbációja az E7 modell, melyben hét stabil részecske található. Az egyik leghatékonyabb séma a kvencs utáni dinamika tanulmányozására a végtelen időfejlesztő blokkdecimációs módszer. Az  OTDK dolgozatban a célunk ennek a módszernek a segítségével vizsgálni az E7 modellt és az eredményeket összevetni a skálázó határesetben ismert térelméleti jóslatokkal.



